**D i s p o z i ț i a**

**nr. 773 din 30 decembrie 2021**

#

# **privind aplicarea măsurii dispuse prin Decizia Curţii de Conturi a României – Camera de Conturi Cluj nr. 32/2019 la Spitalul de Boli Psihice Cronice Borșa**

Preşedintele Consiliului Judeţean Cluj,

Analizând referatul Direcţiei Juridice nr. 46654/23.12.2021 privind necesitatea aplicării măsurii dispuse prin Decizia Curţii de Conturi a României – Camera de Conturi Cluj nr. 32/2019 la Spitalul de Boli Psihice Cronice Borșa;

Luând în considerare:

* punctul II.5 din Decizia Curţii de Conturi a României – Camera de Conturi Cluj nr. 39/2019;
* Sentința Civilă nr. 1087/20.04.2021 pronunțată de Tribunalul Cluj în dosarul nr.1389/117/2020 rămasă definitivă prin Decizia Civilă nr. 1133/18.10.2021 a Curții de Apel Cluj;
* comunicarea și înregistrarea Deciziei civile nr. 1133/18.10.2021 a Curții de Apel Cluj la Consiliul Județean Cluj cu nr. 41.539/17.11.2021,

Ținând cont de prevederile:

* art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2, art.3, art. 30, art. 80 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;

În conformitate cu prevederile:

* art. 191 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 33 alin. (3) din Legea nr. 94/1992 privind organizarea şi funcţionarea Curţii de Conturi, republicată, cu modificările şi completările ulterioare;
* art.176 alin. (9) din Legea nr. 95/2006 privind reforma în domeniul sănătății, republicată, cu modificările și completările ulterioare;
* art. 256 - art. 259 din Legea nr. 53/2003 Codul muncii, republicată, cu modificările și completările ulterioare;
* art.1 alin. (1), art.7, art. 10 și art.11 din Legea contenciosului administrativ nr. 554/2004, cu modificările și completările ulterioare;
* Ordinul Ministrului Sănătății nr. 1.384/2010 privind aprobarea modelului-

cadru al contractului de management şi a listei indicatorilor de performanţă a activităţii managerului spitalului public, cu modificările și completările ulterioare;

În temeiul competențelor stabilite de art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ cu modificările și completările ulterioare;

**d i s p u n e:**

# **Art.1. (1)** Spitalul de Boli Psihice Cronice Borșa va stabili și recupera prejudiciul constatat la punctul II.5 din Decizia Curţii de Conturi a României – Camera de Conturi Cluj nr. 32/2019, ca urmare a acordării unor drepturi salariale cu încălcarea prevederilor legale managerului spitalului.

**(2)** Se stabilește cuantumul salariului de bază brut și al sporurilor pentru doamna Jucan Ana, având funcția de manager al Spitalului de Boli Psihice Cronice Borșa, cu data de 1.04.2018, astfel:

* salariul de bază brut …...……..……………….…………............................................. 16335 lei;
* spor condiții deosebit de periculoase 50% ........................................ 8168 lei;
* salariul lunar brut …………………………………………..…........................................... 24503 lei.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu ducerea la îndeplinire şi punerea în aplicare a prevederilor prezentei dispoziţii se încredinţează Spitalul de Boli Psihice Cronice Borșa.

**Art. 4.** Prezenta dispoziţie se comunică Direcției Juridice, Direcţiei Generale Buget-Finanţe, Resurse Umane - Serviciul Resurse Umane, Spitalului de Boli Psihice Cronice Borșa, precum şi Prefectului Judeţului Cluj.

 **CONTRASEMNEAZĂ :**

 **P R E Ş E D I N T E, SECRETAR GENERAL AL JUDEŢULUI,**

 **Alin TIȘE**  **Simona GACI**